Preskúmajte svoj svet pomocou pôsobivých snímok v nových Mapách Google.
K snímkam sa dostanete: cez informačné karty pod vyhľadávacím poľom
alebo cez otočný stojan naspodku stránky.
Najprv si mapu priblížte a kliknite kdekoľvek na mape.
Na informačnej karte sa zobrazí adresa a snímky zo služby Street View.
Kliknite na miniatúru, aby ste prešli do režimu Street View. Potom sa zorientujte tak, že potiahnete stlačenou myšou
alebo použite kompas.
Kliknite na cestu, po ktorej chcete ísť.
Chcete vidieť aké sú tam podniky, ešte než sa tam vyberiete?
Ponorte sa do režimu Street View alebo preskúmajte interiér tak, že kliknete na Zobraziť interiér.
Ak by ste chceli vidieť svet očami niekoho iného, pozrite si snímky
od používateľov, označené ikonou fotoaparáta.
Neostaňte iba tu! Pozrite si nové Fotografické prehliadky - kliknutím na miniatúry, označené ikonou prehrávania.
Tento pôsobivý zážitok v 3D je vytvorený z fotografií, ktoré odovzdali používatelia ako vy a dostupný je
pre viac než 60 000 populárnych miest na celom svete.
A napokon preskúmajte Zem zhora pomocou režimu zobrazenia Zeme.
Ak používate podporovaný prehliadač, môžete si priblížiť Zem do detailov a pozrieť si budovy vykreslené v 3D.
Ovládací panel vpravo dolu vám umožní nakloniť a otáčať zobrazenie.
Alebo si Zem úplne oddiaľte... a kochajte sa pohľadom.
Zoznámte sa s novými Mapami Google.